11 de setembre a Tarragona. Per una Diada popular i participativa! — Verkami\nCoordinadora 11 de setembre Tarragona\nEl teu nom en un plafó i al web + Foto amb la senyera o estelada que t'enviarem a casa!\nEl teu nom en un plafó i al web + Foto amb la senyera o estelada que t'enviarem a casa + Senyera o estelada perquè pengis al balcó\nDinar de la Diada gratuït + El teu nom en un plafó i al web + Foto amb la senyera o estelada que t'enviarem a casa + Senyera o estelada perquè pengis al balcó\n10 tiquets de begudes a bescanviar l'11 de setembre i/o a Barraques 2012 + El teu nom en un plafó i al web + Foto amb la senyera o estelada que t'enviarem a casa + Senyera o estelada perquè pengis al balcó + Samarreta a escollir del lot\nParticipació gratuïta a les quatre excursions obertes que organitzarà l'Agrupament Escolta i Guia Fent Camí durant el curs 2012 - 13 + El teu nom en un plafó i al web + Foto amb la senyera o estelada que t'enviarem a casa + Senyera o estelada perquè pengis al balcó\nÀpats populars del curs vinent gratuïts organitzats per les entitats participants de la Coordinadora 11 de setembre + El teu nom en un plafó i al web + Foto amb la senyera o estelada que t'enviarem a casa + Senyera o estelada perquè pengis al balcó + Samarreta a escollir del lot\nSetmana castellera (escola de castells, assaig i actuació) amb la Colla dels Xiquets de Tarragona o la Colla Jove dels Xiquets de Tarragona + El teu nom en un plafó i al web + Foto amb la senyera o estelada que t'enviarem a casa + Senyera o estelada perquè pengis al balcó + Samarreta a escollir del lot\nBeca d'inscripció a un taller d'escriptura de Tarragona Literària - Escola de lletres + El teu nom en un plafó i al web + Foto amb la senyera o estelada que t'enviarem a casa + Senyera o estelada perquè pengis al balcó + Samarreta a escollir del lot\nConcert privat del grup Ai, carai! + Maqueta Ai, Carai! + El teu nom en un plafó i al web + Foto amb la senyera o estelada que t'enviarem a casa + Senyera o estelada pel balcó + Samarreta de la Diada\nSamarreta a escollir del lot + El teu nom en un plafó i al web + Foto amb la senyera o estelada que t'enviarem a casa + Senyera o estelada perquè pengis al balcó\nAquest projecte neix de la il·lusió per oferir a la ciutadania tarragonina un espai on celebrar la Diada nacional d’una forma popular i participativa. La Diada és un moment per a opinar i per a participar, no només per a ser espectadores passives d’un o altre espectacle cultural. L’**Onze de setembre** hem d’oferir a la ciutadania la possibilitat de sortir a passejar, de participar en la cultura, de treure els nostres símbols i signes d’**identitat** al carrer, d’intercanviar criteris i opinions, de reivindicar-nos de forma explícita com a membres d’un mateix Poble, per més que aquest sigui cada dia menystingut i dividit.\nNo acceptarem amb resignació que la nostra Diada nacional només pugui celebrar-se dignament a Barcelona; l’Onze no commemorem tan sols la caiguda de la capital en mans de Felip V, sinó un fet tràgic en la nostra història col·lectiva, que ens afectà per igual a tots els catalans i catalanes fóssim d’on fóssim i que, encara avui, deixa sentir les seves conseqüències.\nEl sentiment de pertinença a un país neix del poble, de la gent. I cal permetre que els actes de celebració i commemoració d’aquest sentiment brollin directament de la gent i del seu teixit associatiu, si no volem que aquest sentiment s’encartoni i es rovelli. Per això el projecte sorgeix de la lliure i espontània associació de persones i entitats locals; i per això el caràcter participatiu de les activitats que organitza any rere any: les mostres de cultura popular, la cercavila pels carrers de la Part Alta, el correfoc, la fira d’entitats, els jocs i les danses per la canalla, els tallers, els parlaments, les actuacions musicals i el dinar popular.\nAvui som 30 les entitats tarragonines que lluitem per aquests objectius:\nFomentar la celebració de la Diada Nacional; oferint un espai a la ciutadania tarragonina on poder fer-ho de forma explícita i participativa.\nPromoure la cultura popular i de carrer, així com reivindicar l’ús festiu i cultural del foc com a símbol identitari pròpiament català.\nPromoure la normalització del marc territorial dels Països Catalans com a territori nacional propi del Poble Català.\nReivindicar i estendre l’ús social de la llengua catalana, així com la nostra identitat nacional, també i especialment a les persones nouvingudes.\nPER A QUÈ NECESSITEM ELS RECURSOS\nEl projecte és totalment autogestionat i sostingut per les entitats participants, i no rep cap ajuda institucional. Enguany, doncs, els obstacles són majors, donat que ni tan sols podem optar als premis "Tu Ajudes" de la Fundació Caixa Tarragona, que s'han suspès temporalment i potser per sempre, al·legant falta de recursos per part de l'entitat. Això, no obstant, reforça el caràcter popular i la independència del projecte.\nA més a més, la nova normativa europea per a actes pirotècnics, dificulta enormement la realització del correfoc, i exigeix l'elaboració d'un pla tècnic d'autoprotecció que suposarà una despesa addicional d'entre 1500 i 2000 euros.\nNo cal dir que el projecte no té cap ànim de lucre. El total d'ingressos es destinen a les despeses per raó de taxes, l'assegurança de responsabilitat civil, l'equip d'extinció d'incendis i ambulància, les despeses de les colles de cultura popular, el lloguer de la infrastructura, i la difusió en forma de cartells i programes de mà.\nLes dificultats econòmiques, doncs, són molt més grans que altres anys, però confiem que amb l'ajuda de les vostres aportacions podrem fer-ho realitat un any més.\nPodeu consultar tot el seguit de recompenses que oferim a canvi de la vostra col·laboració econòmica a la barra lateral. Si no compteu amb la possibilitat de fer el pagament per Internet, podeu fer-ho adquirint les butlletes amb el mateix cost i les mateixes recompenses de manera física al Casal Popular Sageta de Foc (c/Trinquet Vell, 15).\nA banda del micromecenatge particular, també tenim una altra via de finançament que és el programa de mà. En aquest llibret col·lectius i empreses s'hi poden anunciar a canvi d'un mòdic preu, segons el tipus d'anunci. Us animem també a participar d'aquesta altra manera.\nCom ja vam estar parlant a la paradeta que teníem a St Roc, podríem mirar de fer-vos un petit taller per a explicar la realitat nacional dels Països Catalans i més concretament la desfeta de 1714 i la Guerra de Successió. Miraríem de fer una bona explicació i també alguna dinàmica per fer-ho més amè. Caldria que algú de vosaltres fes les traduccions pertinents. Com sabreu, hi ha programada una cercavila, parlaments, actuació musical, i diverses activitats a les parades de les entitats. Ens agradaria molt comptar amb vosaltres també pel dinar que farem en cloure l'acte.\nPer qualsevol cosa, escriviu-nos a coordinadora11setembre@gmail.com\nDurant la diada de l'11 de setemebre coïncideix que nosaltres estem realitzant un programa de caire internacional que s'anomena MTP2012 (mtp.jcitarragona.org) i hi tindrem més de 40 joves d'arreu d'Europa. Podem fer quelcom plegats?\nCadascú és ben lliure de fer el que vulgui la Diada. Nosaltres creiem que cal que s'organitzin actes arreu del país per tal de reivindicar-nos com a poble a totes les viles i ciutats. Independentment, una cosa és fer aportacions i l'altra anar-hi. Si tu creus que és important que hi sigui però alhora vols animar a tothom a anar a Barcelona, endavant. Nosaltres simplement som entitats que volem treballar per la nostra ciutat de manera participativa i popular. Res més. Dit això, de ben segur que es poden combinar totes dues coses: al matí vindre a Tarragona i a la tarda a on cadascú triï. ;)\nNo seria millor quedar tots a Bcn. Aixi sumariem i fariem més bulto\nHem afegit una nova recompensa donat que s'ha esgotat la de 100€, que consistia en uns tallers de Tarragona Literària. Ja podeu seleccionar-la, amb dues opcions més!\nI ràpid, que tan sols queden unes hores per a què s'acabi el Verkami! Moltes gràcies!\n#03 / Nou vídeo! Músics de Tarragona\nRelamido's, Extracto de Lúpulo, Ai Carai i Josep Romeu han donat suport a la campanya de micromecenatge i animen a col·laborar-hi.\nMira el vídeo seguint aquest enllaç.\n#02 / Nou vídeo! Nouvinguts de Tarragona\nMira el nou vídeo que acabem de penjar\nNouvinguts ciutadans de Tarragona animen a participar en la campanya de micromecenatge i en la Diada nacional, popular i participativa a Tarragona!\n#01 / Recompenses: el lot de samarretes\nRecull de samarretes del lot\nHem afegit una nova recompensa… read more\nRelamido's, Extracto de Lúpulo, Ai Carai i Josep Romeu han donat suport a la campanya de micromecenatge i animen a col·laborar-hi. Mira el vídeo seguint aquest enllaç.\nMira el nou vídeo que acabem de penjar Nouvinguts ciutadans de Tarragona animen a participar en la campanya de micromecenatge i en la Diada nacional, popular i participativa a Tarragona!


Es va publicar per primera vegada el 1965 i l'editorial ha fet un vídeo homenatge per celebrar-ne el 50è aniversari\n2 min. 01/04/2015 09:56\n260x366 Dos nens llegint la nova edició de 'Beceroles' Dos nens llegint la nova edició de 'Beceroles'\n'Beceroles', el primer llibre de text escrit en català després de la Guerra Civil, celebra el mig segle de vida. Escrita per la mestra i pedagoga Àngels Garriga, s'adreçava a escolars de primer curs de primària i es va convertir en el manual de llengua catalana de capçalera per a unes escoles que, seguint les orientacions pedagògiques de Decroly i Montessori, van iniciar una aposta per a l'ensenyament modern i en català. Dos anys després va aparèixer el llibre de segon curs, 'Estels', de la mateixa autora i il·lustrat per Cesc. Per commemorar l'efemèride, l'editorial Teide ha publicat l'edició facsímil del 'Beceroles', que busca fer un homenatge als mestres, educadors i pares que el van impulsar.\nAquesta proposta metodològica renovadora de la didàctica dels anys 60 va tenir un fort impacte en mestres, educadors, pares i alumnes, que apostaven per un ensenyament més modern, però del qual no tenien materials educatius. D'aquesta ambició va néixer 'Beceroles', enmig del règim franquista que prohibia l'ensenyament i les classes en català.\nEn un vídeo d'homenatge que l'editorial ha elaborat per a l'aniversari, l'escriptor i professor de català d'Òmnium Cultural i la UAB Enric Larreula reitera la importància que va suposar la publicació del 'Beceroles' pel "prestigi" de la llengua catalana en un moment en què no es publicava res escrit.\nAl seu entendre, va esdevenir la "primera pedra" d'un edifici "enorme que encara no s'ha acabat de construir i que és fràgil": l'escola catalana. "Ara els nens surten parlant el català, però no surten parlant-se en català", ha precisat, malgrat que es mostra esperançat en el futur de l'escola en català.\nLa mestra de l'escola Talitha i professora de la URV Maria Àngels Ollé reconeix que amb el 'Beceroles' es va posar a mans de mestres i alumnes un llibre amb una metodologia "que havia estat oblidada". Segons Ollé, la gran potencialitat del llibre és oferir el material necessari en uns anys en què no se sabia "gaire cosa" amb l'objectiu de crear "l'escola activa".


Un agent ferit en una intervenció contra el "top manta" a Barcelona - Regió7 :: El Diari de la Catalunya Central\nUn agent ferit en una intervenció contra el "top manta" a Barcelona\nUn agent de la Guàrdia Urbana va resultar ahir ferit en torçar-se el turmell en una intervenció per decomissar els productes que venia un grup de venedors de manta davant del Palau de Mar de Barcelona.\nEl sindicat SAPOL, majoritari en la Guàrdia Urbana de Barcelona, manté que l'agent, que es troba de baixa mèdica per esquinç arran de la lesió, va quedar ferit quan forcejava amb un manter que es va enfrontar a la policia per impedir l'operació de decomís de material. De la seva banda, fonts de l'Ajuntament de Barcelona neguen qualsevol mena d'enfrontament físic entre els manters i els agents que van dur a terme l'operatiu, que es va desplegar cap a les 12,00 del migdia a les proximitats del Palau de Mar de Barcelona, una zona de gran afluència turística. El sindicat policial va advertir que els incidents entre venedors de manta i agents de la Guàrdia Urbana aniran en augment mentre no s'elabori una instrucció que reguli com ha d'actuar la policia local en les operacions contra la venda il·legal als carrers de Barcelona. A més, SAPOL critica que l'Ajuntament els ignora en el procés d'elaboració del protocol.


"Si algú pensa que quan té un acord amb la CUP es pot fer enrere, que es prepari"\nEntrevista Vidal Aragonès, diputat de la CUP\nEl cupaire exigeix recuperar les negociacions a tres bandes amb JxC i ERC\nVidal Aragonès, diputat de la CUP\nVIDAL ARAGONES 2 VIDAL ARAGONES 2 VIDAL ARAGONES\nAquest dimarts la CUP va carregar contra el president del Parlament per ajornar el debat d'investidura i el malestar es manté. I ara s'ha agreujat perquè ni JxC ni ERC els han cridat per negociar una sortida que permeti el sobiranisme tornar a fixar una nova data per a la investidura. El diputat de la CUP Vidal Aragonès ha explicat a 'L'entrevista' que dilluns tenien un acord tancat amb les dues formacions i ha alerat que "si algú pensa que quan té un acord amb la CUP, dilluns a les 2h, i que dijous, avui, no el té no està entenent res. Si algú pensa que es pot fer enrere, que es prepari".\nI en què es concretaria això? Vidal Aragonès ha explicat que "en una campanya al carrer de denúncia, que es preparin per veure que no tindrà el suport dels quatre diputats de la CUP. Que no pensin que som un partit polític amb el qual un dia es pot tenir un acord i l'endemà no assistir a l'acord. S'estan equivocant", ha sentenciat.\nDes de dimarts, un cop queda ajornat el ple, els cuparies no han estat cridats a cap reunió ni per part d'ERC ni de JxC. "No tenim cap novetat. Vam insistir d'una manera molt clara dimarts que demanàvem resposta, retornar al punt on havíem deixat les negociacions i respostes per evitar la intervenció del TC. Avui dia estem emplaçant les dues formacions perquè recuperin taula de negociació trilateral. No tenim problemes, si abans han de parlar entre ells, no serà un problema per a la CUP. Però si volen els nostres quatre vots ens hauran d'explicar què volen fer", ha alertat.\nEl diputat de la CUP diu que no posen cap condició "cap línia vermella per tornar a la negociació. Només exigim que damunt la taula hi hagi una perspectiva clara d'investidura per respecte al poble, no un dilatar en el temps, recuperar els acords de caràcter social que teníem dilluns i que ja ens havien dit que si". Vidal Aragonès ha avançat a 'L'entrevista' que més enllà dels punts que ja s'han fet públics hi hauria un ple contra la violència masclista, un altre contra la corrupció i campanya d'inspecció de treball per garantir igualtat salarial entre homes i dones a les empreses.\nEntrevista Vidal Aragonès


Rigau: "En el nostre pla de lluita contra el... - Govern.cat\nquery_builder 7 novembre 2012 14:50\nRigau: "En el nostre pla de lluita contra el fracàs escolar ja ens hem posat com a objectiu incrementar les vocacions científiques"\nLa consellera d’Ensenyament, Irene Rigau, ha fet aquestes declaracions durant la presentació d’un estudi realitzat per everis sobre les vocacions científico-tècniques\nLa consellera d’Ensenyament, Irene Rigau, ha afirmat que “en el nostre pla de lluita contra el fracàs escolar ja ens hem posat com a objectiu incrementar les vocacions científiques”. La consellera Rigau ha fet aquestes declaracions aquest matí durant la presentació d’un estudi realitzat per la consultora everis, que mostra els factors que influeixen en els estudiants per cursar carreres de ciències, tecnologia o matemàtiques.\nLa titular d’Ensenyament ha remarcat que les matemàtiques s’han de reforçar des de la primària perquè la formació sigui més sòlida i amb més resultats, perquè en aquesta etapa “ja ho decideixen internament, ja saben si és bo o no”. Ha recordat que els objectius d‘Europa per al 2010 ja preveuen l’augment de vocacions científico-tècniques, atès que hi ha hagut una davallada a tot Europa. També que el Consell Europeu el 2001 ja va proposar com a objectiu un increment del 15% respecte aquestes vocacions i combatre el desequilibri entre nois i noies.\nLa consellera ha explicat les actuacions que ja s’estan duent a terme per aconseguir aquest objectiu: “hem fet reforç en la primària, hem implantat el SEP (Suport Escolar Personalitzat) i hem fet revisió de continguts, per exemple, de la geometria; i a l’ESO, hem incrementat les hores de matemàtiques”. Ha afegit que el Departament també “està recollint les bones pràctiques de matemàtiques en els centres, que s’acompanyaran d’una proposta de continguts i d’una bona avaluació”.\nDurant la presentació, la titular d’Ensenyament ha explicat que, en la Formació Professional, les vocacions científico-tècniques han augmentat de 34.800 a 49.872 alumnes, fet que suposa un 42% més: “hem de veure si l’augment de l’FP es compensa amb la universitat”. Ha subratllat que en l’FP també són majoritàriament nois i que “hem de veure quines estratègies hem de fer per recuperar el talent femení”.\nRespecte l’informe, Rigau ha considerat que els valors més importants són la mesura de la mostra –s’ha dut a terme a 4.700 estudiants- i que ha anat directament a l’alumne, que “l’ha respost amb tota llibertat”. Així mateix, n’ha extret el primer encàrrec que analitzarà el Departament, que és saber què vol dir que és difícil: “perquè els alumnes davant d’una dificultat es tiren enrere veient el valor de la oferta?”. També ha destacat que internet esdevingui clau en l’orientació de l’alumnat: “ens sembla de gran rellevància i ho haurem de treballar”.\nPer la seva banda, la directora general d’Educació Secundària Obligatòria i Batxillerat, Teresa Pijoan, ha concretat que aquest estudi s’ha fet en 32 centres públics, privats i concertats d'entorns socioculturals molt diversos i amb uns mostra de 4.700 alumnes, i que el Departament s'ha responsabilitzat de fer la relació de centres. També ha destacat que s’ha fet en el marc del pla a favor de l'èxit educatiu dels alumnes i que “hi ha temes a reflexionar en els àmbits curriculars, orientació educativa, formació metodològica del professorat i recursos de professorat”.\nL’estudi realitzat per la consultora everis, amb el suport tècnic d’e-motiva, amb el nom “Factors influents en l’elecció dels estudis”, mostra els factors que influeixen en els estudiants per cursar carreres de ciències, tecnologies o matemàtiques, d’acord amb la percepció dels propis alumnes. L’estudi mostra la percepció de més de 4.700 estudiants de 3r i 4t d’ESO i de batxillerat que s’ha aconseguit a través de qüestionaris entorn als factors que van encaminant l’elecció d’estudis de l’àmbit CTM.\nSegons l’estudi, en el procés d’elecció d’estudis l’alumnat reconeix diversos referents que l’influencien. Tres de cada quatre dels consultats afirmen que la família, és a dir, la consulta i l’intercanvi d’opinions amb el pare i la mare, l’influencia entre molt i bastant. Més de la meitat, un 56%, diuen que la informació que troben a internet té molta o força influència, i les orientacions del seu tutor tenen molta o força influència en un 44% dels alumnes.\nMajoritàriament l’alumnat, segons mostren les dades de l’informe, té una visió positiva dels estudis i professions relacionades amb les enginyeries i informàtica així com de les relacionades amb les matemàtiques, la física i la química. En el cas concret, d’enginyeries i informàtica, un 77% consideren que són atractives i que donen prestigi i un 66% consideren que representen bones sortides professionals.\nPodeu trobar l’estudi en el següent enllaç: http://vocacionsctm.everis.cat.\nEstudi everis 07.11.12 (1) 4640\nEstudi everis 07.11.12 (2) 1688


Quality Inn Media (PA) Estats Units - Ofertes d'hotels amb els MILLORS DESCOMPTES EN LÍNIA\nVeure tots els 3 allotjaments a Media (PA).\n4 South New Middletown Road, Media, Media (PA), Estats Units, 19063 - Veure al mapa\nIdeal tant per a la diversió com per al relax, Quality Inn es troba a la zona de Media de la ciutat de Media (PA). Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Quality Inn, l'excelent servei i instal.lacions superiors faran de la vostra estada una experiència inoblidable. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, recepció 24 hores, instal.lacions per a minusvàl.lids, Zones públiques amb Wi-Fi, aparcament de cotxes.\nA més, totes les habitacions ofereixen una gran varietat de comoditats com ara aire condicionat, calefacció, escriptori, telèfon, connexió a internet (cortesia) per satisfer els clients més exigents. L'hotel ofereix instal.lacions fantàstiques, incloses centre esportiu, per ajudar-vos a relaxar després d'un carregat dia a la ciutat. Sigui quina sigui la seva raó per visitar Media (PA), el Quality Inn és el lloc perfecte per una estimulant i emocionant escapada.\nTots els tipus de viatgers (56) Parelles (27) Viatgers en solitari (14) Famílies amb infants petits (11) Famílies amb infants grans (2) Grups (3)\nAllotjaments a Media (PA)


La CHE i la Generalitat desencallen els recs de compensació de Rialb — RàdioSeu 107.2 FM: notícies de La Seu d'Urgell, l'Alt Urgell i el Pirineu\nSou a: Inici / Notícies / La CHE i la Generalitat desencallen els recs de compensació de Rialb\nLa CHE i la Generalitat desencallen els recs de compensació de Rialb\nEls regants demanen ara canvis en la Llei Hidràulica per poder fer front al cost dels treballs\nLa Confederació Hidrogràfica de l’Ebre i el departament d’Agricultura, Alimentació i Acció Rural signaran abans de finals del mes de gener un conveni de col.laboració per a fer possible l’inici dels projectes per a la construcció dels recs de compensació per l’embassament de Rialb a Oliana, Peramola, Bassella i Pinell. L’acord va anunciar-se ahir dilluns després d’una reunió entre el president de la CHE, José Luis Alonso; els alcaldes d’Oliana i Peramola, i una representació dels pagesos de la zona. A la trobada també hi va ser present el vicepresident de Regs de Catalunya, S.A., Ramon Vilalta, i el director general de Desenvolupament Rural del departament d’Agricultura, Alimentació i Acció Rural, Jordi Bertran.\nSegons estableix l’acord per finançar els regs compensatoris, ambdues administracions assumirien el 50% del cost dels treballs. En aquest punt, els propietaris dels terrenys ara hauran de negociar amb la Generalitat quina quantitat han d'aportar d'aquest percentatge. El sector agrícola de la zona sol.licita que només hagin de fer front al cost de la distribució del reg a les parcel.les, que representa ja un 25% del finançament total de l’obra.\nFonts del sector agrícola i ramader de la zona han explicat que “tot i que la reunió va ser molt positiva, ja que s’agilitza definitivament el començament dels treballs, ara caldrà canviar la llei hidràulica, que impedeix a la Generalitat assumir el cent per cent del cost de la captació de la xarxa principal”. Així mateix, les mateixes fonts s’han mostrat satisfetes pel fet que els treballs també contemplen els regadius de Bassella i Pinell, al marge esquerre del riu, que en un principi estaven previstos per a una segona fase.\nEn un altre ordre de coses, la CHE també va anunciar ahir la voluntat de licitar ben aviat les obres per construir el llac de cua del pantà de Rialb, una altra obra compensatòria. Aquesta iniciativa suposarà una inversió superior als 36 milions d’euros finançats íntegrament pel Govern Central. El termini d’execució seria de tres anys. Tot i que no es va donar dates, l’alcalde d’Oliana, Antoni Vilaginés, considera molt positiu el fet que s’hagi desencallat aquest projecte i també el dels regadius. Per Vilaginés, ambdues iniciatives són complementàries, “perquè ajudaran al desenvolupament del territori”. Segons ha comentat Vilaginés: “els recs milloraran el paisatge i el dic de cua se’n beneficiarà turísticament”.\nEls projectes de regadiu afecten 790 hectàrees d’Oliana, Peramola i Bassella.


Informàtica participativa: Ajuntament de Santa Coloma de Gramenet\nWINDOWS ME VUELVE LOCOO/AAA\nDIMARTS, 30 D’ABRIL (de 18 a 20h)\nCada cop que aprenem la nova versió de Windows...plop!...en sorgeix una de nova. Si tu també et tornes boig o boja intentant esbrinar on es troba aquella eina o com es feia aquella operació que amb la nova versió no et surt, aquesta sessió formativa i de preguntes i respostes està feta a la teva mida. Apunta’t i el professor Francisco Palma resoldrà tots els teus dubtes.\nQUI HA DIT QUE INSTAGRAM ÉS NOMÉS PEL JOVENT?\nDIMARTS, 7 DE MAIG (de 18 a 20h)\nLa xarxa social Instagram ens permet compartir un munt d’imatges i informacions gràfiques amb els nostres amics/gues, família i amb el món en general. Si vols aprendre els fonaments bàsics per convertir-te en instagramer, apunta’t a aquesta formació del Lab.\nEL MEU ÀLBUM VIRTUAL\nDIMARTS, 4 DE JUNY (DE 18 A 20H)\nAmb els mòbils i les noves càmeres digitals produïm una gran quantitat de fotografies que, si no imprimim en paper, podem guardar de diverses maneres: discs durs i nous dispositius d’emmagatzematge, núvols d’internet, aplicacions amb murs per dipòsit i visualització, etc. Ara que ve l’estiu, si vols saber la millor manera de guardar les teves fotos de forma segura apunta’t a aquesta formació.\nHELP DESK “COLGADO DE UN BYTE”\nSessions obertes a tota la ciutadania destinades a resoldre dubtes, petites avaries o problemes relacionats amb la informàtica, els mòbils o les tablets a nivell d’usuari.\nLes sessions per aquest trimestre són:\nDilluns, 8 d’abril (de 18.30 a 20.30h)\nDilluns, 6 de maig (de 18.30 a 20.30h)\nDilluns, 3 de juny (de 18.30 a 20.30h)\nTUTORIES D’INFORMÀTICA PER A GENT GRAN\nHoraris a convenir amb el professor (català i castellà) Activitat gratuïta però amb places limitades. Per a més informació, adreceu-vos al mateix Centre Pompeu Lab en horari de tardes.\n*Formación casi individualizada para gente mayor destinada a conocer el funcionamiento básico de los ordenadores, programas del entorno Windows e internet.


Sergi Franch: “Quan l’esport forma part de la teva vida t’acabes plantejant reptes” | Surtdecasa.cat\nSergi Franch: “Quan l’esport forma part de la teva vida t’acabes plantejant reptes”\nL’esportista escalenc ha completat la ruta Transpirenca sobre un monocicle.\nSi ets dels que acostuma a anar en bicicleta o a fer senderisme és probable que alguna vegada hagis sentenciat allò de: “Faré la transpirinenca!”. També és probable que la convicció inicial s’anés diluint amb el pas del temps... i és que realitzar 1050km de travessa des de Llançà fins a Hondarribia, no és poca cosa. Imagineu-vos, doncs, en monocicle. És justament el que ha aconseguit enguany l’escalenc Sergi Franch: creuar els Pirineus sobre una roda.\n• Això d’anar sobre una roda ha de ser complicat, i encara més per terreny irregular i pedregós...\nÉs complicat, evidentment. Has de tenir molta paciència, molta força de voluntat i invertir-hi hores. És important entrenar molt i ser constant. T’ha d’agradar patir una mica, però és un esport que enganxa i aporta moltes coses bones. També has de tenir una mica de destresa. Si t’ho vols passar bé has de preparar-te perquè és un esport molt exigent. No és allò que dius: “va, que ara bé una baixada, vaig a descansar”.\n• No descanses a les baixades?\nEn absolut. Fins i tot a nivell psicològic hi ha molt d’estrès, perquè quan fas baixades tècniques has de ser capaç de preveure i llegir el camí per on vols traçar-la. Hi ha una tensió molt gran, constantment.\n• És fàcil caure, oi?\nEn una sortida és fàcil tornar lesionat o amb una contusió important. Hi ha moltes maneres de caure, pots caure per darrere, per davant, de cantó... És important tenir reflexes, i tenir un bon estat físic fa que estiguis molt més receptiu i preparat per assumir una bona caiguda.\n• Quan vas descobrir el món de les rodes?\nSempre he fet esport. De petit sempre anava en bicicleta, i també corria. Després vaig fer de pare durant deu anys, i ho vaig deixar una mica de banda. Però vaig tornar als orígens i vaig descobrir que el monocicle és una fusió entre córrer i anar en bicicleta. Ara la bicicleta m’avorreix sobiranament.\n• I el del monocicle?\nUn neboda de la meva companya en tenia un al garatge, desinflat i ple de pols. Els vaig preguntar a veure si me’l deixaven uns dies, per curiositat. El vaig inflar, el vaig provar una mica i vaig veure que me’n sortia prou bé. Però era un monocicle petit, no m’hi sentia còmode. Llavors la meva companya me’n va regalar un pel meu aniversari. Era immens i no sabia ni com pujar-m’hi. Però invertint-hi hores, sent tossut i fent-me molt de mal vaig aprendre’n. Després vaig adonar-me que aquell monocicle estava prou bé però que no tenia les prestacions que necessitava per anar una mica més enllà. Quan vaig poder me’n vaig comprar un amb les característiques que necessitava per fer el salt: roda convencional de bicicleta, pneumàtic ample, monocicle d’alumini, pedals de tacs, seient anatòmic i anti-prostàtic, fre hidràulic... i vaig començar a practicar en terrenys més complicats.\n• I aleshores vas decidir fer la Transpirenenca...\nSí. Et vas escalfant. Vas veient que cada cop tens més facilitat. Però també t’adones que fer la Transpirinenca no és anar a fer el Montgrí. Són molts dies, molts quilòmetres. Però t’ho vas creient, ho vas gestant, i sense voler et vas preparant fins que arriba el dia que ho marques al calendari.\n• Sense sponsors?\nL’afrontava bastant preparat, però dubtava si sponsoritzarme. Al final vaig decidir que no perquè no volia fer-la sota pressió, i com que tampoc em sentia al 100% vaig decidir realitzar-la d’una manera més humil, sense dir res a ningú. No sabia si el tercer dia hauria de demanar que em vinguessin a buscar. Va ser molt experimental. Vaig preparar una logística de quinze dies per si tot anava bé. A partir del tercer dia m’ho vaig anar creient. Cada etapa era una carrera guanyada, un repte continu. Sentia que podia acabar-la, i així va ser.\n• La ruta comença a Llançà i acaba a Hondarribia (país basc), en total 1050km. Com va ser el viatge? Vas necessitar alguna mena de logística especial?\nVaig necessitar una logística externa molt potent. Com que en un monocicle no es poden portar alforges només portava una motxilla, que també era un handicap perquè condicionava el pes i el punt de suport. Havia de portar un pes molt volàtil però que al mateix temps no faltés de res. Sol hagués estat molt difícil fer-ho, i gràcies a la meva companya, que va venir dos cops a fer un canvi bàsic de material i nutrients, ho vam aconseguir.\n• Ens expliques alguna anècdota?\nDocs un dia, cap a la vuitena o novena etapa, vaig arribar al destí amb molt de temps. Com tenia tota la tarda per endavant vaig decidir dinar alguna cosa i seguir el recorregut. El tram consistia en fer un port de muntanya molt gran. Vaig tardar tres hores en pujar-lo i se’m va fer de nit, amb l’afegit de tot el cansament acumulat. A la zona de Navarra era el temps de la berrea, quan els cérvols estan en cel, i sortint d’una corba mentre baixava el port de muntanya vaig trobar-me un cérvol gran com un cavall. Quan em va veure va tirar pel dret de la corba, i quan vaig traçar-la va passar molt a prop meu. L’impacte que va fer el seu cos quan es va posar a córrer, la tracció de tota la musculatura... em va semblar increïble. Llavors em vaig adonar que en aquell moment era vulnerable. Quan vaig arribar a l’hostal em van explicar que l’any passat havia mort una noia envestida per un cérvol quan anava en bicicleta. Vaig decidir que, a partir de llavors, faria les etapes quan tocaven.\n• I el proper repte?\nM’agradaria participar la Titan Desert, una cursa que travessa un desert del Marroc, a la serralada de l’Atlas, i que també és molt exigent. Després m’agradaria fer Le Tour de Mont Blanc, i la tercera fita seria realitzar la Transalpina, que té desnivells molt més grans i temperatures dràstiques. Un altre repte és el de baixar el Montgrí des del castell amb un monocicle de trial.\n• Però pots competir amb les bicicletes a la Titan Desert?\nEn principi la bicicleta va més ràpid, però vull fer unes modificacions al monocicle i posar-li una marxa de més. No puc competir amb els primers, però si m’accepten a la Titan Desert, aniré molt preparat. Dels últims no seré.\n• El dissenyador de la ruta Transpirenenca, Jordi Laparra, va definir l’assoliment de la ruta en monocicle com una “proesa”. Jo estava una mica espantat, sincerament. No vaig mirar perfils de ruta fins un parell de setmanes abans. Em vaig tirar a l’aigua de caps. No tenia ni idea quants quilòmetres eren ni quins desnivells hi havia, i quan es va apropar el moment em va agafar un atac de pànic. Els meus amics em deien que estava penjat, i jo pensava: “Bé, potser sí, però si no ho provo mai sabré si sóc capaç...”. En el fons, tenia molt clar que ho podia fer. Ara crec que estic físicament preparat per fer la Titan Desert.\n• No és un esport de masses aquest...\nÉs una cosa que no fa gaire gent, i tenir la oportunitat de ser un pioner en fer aquest tipus de travesses a nivell espanyol també és un repte. Fora d’Espanya hi ha més escola, a França i sobretot a Amèrica, que és on neix el monocicle a nivell professional. Les vessants del monocicle estan molt més consolidades en disciplines com el trial, obstacles, freestyle o dels seus orígens, al món de l’espectacle. Però monociclistes de llarga travessa en som molt pocs. • La història n’està repleta de gestes i casos on l’home busca trencar barreres i traspassar línies vermelles. Què és allò que mou a una persona a desafiar la naturalesa i a explorar els seus propis límits? Crec que es una mica instintiu. Hi ha gent competitiva que necessita superar reptes de manera més col·lectiva. Jo sóc molt competitiu amb mi mateix. Quan l’esport forma part de la teva vida i estàs a un nivell en el qual, física i mentalment, et sents molt capaç, tard o d’hora t’acabes plantejant reptes d’aquest tipus. Sempre busques nous desafiaments. També és experimentar què passa quan fas una animalada.\n• Tens un racó preferit a l’Empordà on fer esport o meditar?\nPer mi anar en monocicle és una meditació perquè em permet reflexionar. Quan tens un problema et desfogues fent esport, perquè l’esport és una teràpia. No és el mateix anar un gimnàs que anar a la muntanya. La muntanya et transmet unes sensacions: olors, colors, textures, temperatures... i en aquest sentit fer la Transpirinenca m’ha donat un creixement personal molt gran. Però el meu racó preferit és el Montgrí. Montgrí és casa meva.\nLes 5 cançons d'en Sergi!\nTranspirinenca Sergi Franch Montgrí monocicleta L'Escala esport Empordà Surtdecasa.cat entrevista També et pot interessar\nJair Domínguez: "La democràcia és una fal·làcia en si mateixa" Pili Sanmartín: "De la vinya he après què és la paciència i la incertesa" Àlex Casanovas: “Els sentiments humans sempre són actuals, això fa que et puguis... Joanjo bosk: “Si haguéssim nascut 10 anys abans seriem autèntics mites del rock... Rita Row: "Creiem en el nostre producte" Núria Bigorra i Jordi Ruiz. "Anar junts, de costat i units, suma en lloc de... enllaç\nRutes per l’Empordà Missatges del passat. Les inscultures prehistòriques a l'Empordà Rubèn Collelldemont Obès musical Oriol Abulí Un matí amb Obeses i la grandiloqüència de Verdaguer Salut a contracorrent Anna Parellada Què és el Katsugen? enllaç\nCarles Puig Madrenas L'odi i la rancúnia Marta López Leal La problemàtica dels gats de carrer a la Bisbal d'Empordà fam I cultura gastronomia territori Aquest cap de setmana no plourà QUI SOM


Pelussa ADOPTADA - www.protectorafigueres.com\nAvís ajuntament, recollida gat trobat zona Torremirona de Navata el dia 30 de Juliol de 2019, sense microxip.\nEn la revisió veterinària es troba dins la normalitat però bastant prima, es detecta otitis bilateral, s'inicia tractament prescrit. Es vacuna i desparasita. En el següent control l'otitis ha millorat però s'ha de continuar amb el tractament, es realitza test Fiv-Felv amb resultat negatiu. En el següent control s'agafa mostra de l'orella per analítica i es finalitza el tractament. En la següent revisió es revacuna i desparasita de nou tant internament com externament. La otitis bé. La Pelussa no menja gaire, en el següent control es detecten mucoses pàlides es realitza analítica general, hemograma i serologies, amb resultats dins la normalitat. Es detecta lleugera otitis i s'inicia nou tractament. S' aïlla durant la nit per veure si menja sola.\nAquesta preciosa peludeta és la Pelussa, encreuament tipus Maine Coon o Bosc de Noruega d'aproximadament 2 anys i tamany gran. La Pelussa és una gateta carinyosa i simpàtica amb les persones, en canvi, amb els companys felins no és gaire sociable, és una gateta indenpendent que no li agrada la companyia dels altres gats. És de caràcter tranquil i li agrada passejar per la gatera al seu aire, vigilant i estant en atenció per a que cap altre gat se li acosti, però quan veu la seva persona s'hi acosta i li reclama atenció i carícies, li agrada molt rebre mimos. Ara la Pelussa busca una nova oportunitat amb una familia adoptiva, que la cuidi i estimi per sempre, que sàpiga que requereix més atencions pel seu llarg i bonic pelatge i, a ser possible, ser gateta única a la familia. Vols ser tú qui li doni aquesta oportunitat? Vine un dia a conèixer-la, t'enamorarà!\n16 de Desembre de 2019 La Familia acollidora ha formalitzat l'adopció de la Suri, abans Pelussa, els desitgem tota la felicitat!\nMore in this category: « LUCA (GUAPO)- ADOPTAT!!\tBOND ADOPTAT »\nInicioAdopcions Adoptats / RetornatsPelussa ADOPTADA


Llengua, Germanies, LGTBI, Gastronomia… i més coses | Diario de Marratxi\nInicioMALLORCAPREMSA FORANALlengua, Germanies, LGTBI, Gastronomia… i més coses\nLlengua, Germanies, LGTBI, Gastronomia… i més coses\n(Fent Carrerany, 423)\nSanitat i Llengua\nL’Editorial és dedicada en part a donar suport a la resolució del Tribunal Suprem a favor d’anul·lar un decret de la Conselleria de Salut que revocava l’exigència d’un determinat coneixement de la llengua catalana per accedir a una plaça de l’IB-Salut. I aquest decret havia partit de la Conselleria de Salut del mateix Govern de Progrés; acció que l’Editorial tracta de cop baix i d’irresponsabilitat… L’avís i la petició editorial a favor de la defensa de la llengua no pot ser altra que «si aquest govern no ho fa, què faran els altres als quals no solament no els importa aquest tema, sinó que faran tot el possible per legislar a la contra». I ho remata de forma contundent: «És ara que s’ha de demostrar la voluntat i la fermesa de legislar i actuar amb criteris no sucursalistes i de realitat de país. Poques vegades hi haurà la possibilitat de fer-ho tenint les espatles legals cobertes». Justíssim.\n«Que pac qui deu»\nEs tracta del títol de la novel·la d’Antoni Rodríguez Mir que fou presentada per la historiadora marianda Maria Margalida Perelló, especialista del tema que tracta aquesta ficció històrica de l’escriptor inquer i coordinadora dels actes que celebren els 500 anys de l’alçament de les Germanies.\nLa presentadora, bona coneixedora de l’obra i del tema, en lloc de parlar sobre la novel·la, dialogà amb l’autor i a base de preguntes molt concretes mostrà els aspectes històrics més interessants d’aquesta obra literària. Així sortí el nom d’un tercer personatge cabdal en tot el que passà i que havia quedat una mica a l’ombra dels dos noms més coneguts d’aquell episodi històric, Joanot Colom i Joan Crespí, i que Antoni Rodríguez reivindica amb aquesta novel·la: Pau Casesnoves.\nEl títol -de novel.la i de retall- fa referència a un dels crits reivindicatius més coneguts i repetits en aquells episodis dels qui s’alçaren contra l’abús dels senyors i demanant una justícia que al final no solament no es produí, sinó que encara s’accentua més i s’acarnissà contra els més dèbils en aquell conflicte històric.\nCom segueix dient la publicació mensual: «Una bona manera d’acostar-se d’una altra manera, en forma de creació literària, a aquells moments de la nostra història col·lectiva que desgraciadament no són gaire coneguts i que seria bo que formassin part dels aspectes reivindicatius que encara ara són ben vigents i encara ignorats».\nL’Ajuntament de Maria de la Salut ha guanyat aquest guardó per l’organització del primer Orgull LGTBI+, amb el lema «Maria amb orgull», que oferia una àmplia varietat d’activitats enfocades en la visibilització de la realitat del col·lectiu i en l’educació en la diversitat sexual i de gènere.\nL’Associació Ben Amics atorga els premis Siurell Rosa i Dimoni Rosa des de l’any 1995. D’una banda el Siurell es lliura a aquella persona, entitat o institució que ha destacat per la seva lluita a favor de la llibertat i de la igualtat de drets del col·lectiu LGTBI durant l’any. D’altra banda, el Dimoni Rosa castiga, públicament, aquella persona, entitat o institució que ha fomentat la discriminació i la LGTBI-fòbia o ha actuat contra la llibertat del col·lectiu LGTBI o ha eludit les seves responsabilitat públiques durant l’any.\nEls premis es varen decidir per votació popular.\nCrestes de gall\nEs tracta dels principals ingredients d’un plat gastronòmic que a Itàlia diuen «Finanziera piamontese». L’article diu que avui és difícil trobar aquests i els demés ingredients, consistents ens menuts d’au, però que es tracta d’un plat molt tradicional i resultava una exquisidesa en les taules destacades d’abans.\nMalgrat avui no sigui fàcil trobar menuts de diversos animals, i manco crestes de gall, l’article indica que encara existeix alguna botiga especialitzada, com és al mercat de la Boqueria, de Barcelona, i altres punts de venda. Amb tot, ofereix la curiosa recepta sencera, tant d’ingredients com d’elaboració.\nA l’apartat dedicat a les defuncions, esmenten Onofre Bergas Mas, que ens deixà el mes passat, als 82 anys. Vivia a la Comunitat de La Salle del Pont d’Inca [MARRATXÍ].\n(Fent Carrerany, 423, XI ’21)\nArtículo anteriorTres personas detenidas por el robo de 181 televisores en un hotel de s’Arenal\nArtículo siguienteComienzan las obras de mejora en la barriada de Son Cotoner de Palma


El gimnàs Sabs de Gironella canvia de propietaris i passa a mans d’Alter Sport | Aquí Berguedà\nEl gimnàs Sabs de Gironella canvia de propietaris i passa a mans d’Alter Sport\n09 juliol 2016 00:37\nEl gimnàs Sabs de Gironella enceta una nova etapa. Després de 35 anys al capdavant del negoci, la parella propietària: Maria Àngels Sallés i Xevi Sorinas, deixen el centre. La decisió no ha estat fàcil però el fet de no estar al cent per cent de salut, per problemes als genolls, ha fet decidir a Sallés tancar un cicle professional. Ara, deixen el gimnàs a mans d’una nova empresa: Alter Sport, que ja tenen un gimnàs a Berga i un altre a Moià.\nD’aquesta manera el Sabs passa a ser Alter Sport Gironella i la vila no es queda sense gimnàs, fet que satisfà als actuals responsables: “estem molt contents que el centre pugui tenir continuïtat i no hagi de tancar portes, tenint en compte que vam ser dels primers de la comarca a apostar pel negoci de l’esport, l’any 1981. Ara el deixem a mans de bons professionals i esperem que el canvi sigui positiu”.\nEl Sabs funcionarà fins a finals d’aquest mes de juliol i el setembre obrirà com a Alter Sport Gironella. Albert Navarrete, d’Alter Sport, ha explicat que en part mantindran les activitats que es feien fins ara però que també hi introduiran els canvis que considerin necessaris. El model Alter, que està funcionant molt bé a Berga i a Moià, arriba a Gironella.\nSegons Navarrete, “estem contents de promoure l’activitat física i els hàbits saludables ara també a Gironella, on no comencem de zero sinó al contrari, el Sabs ha fet molt bona feina al municipi i ara nosaltres n’agafem el relleu”. La previsió és que hi treballin tres persones i que s’ampliïn els horaris, oferint una variada oferta d’activitats, per a totes les edats.\nFOTO: Marató d’spinning al gimnàs Sabs fa tres anys / Imatge extreta del Twitter de Maria Àngels Sallés\nActivitat física Alter Sport gimnàs hàbits saludables Sabs


Gemma Montull, sobre el cas Palau: “Les circumstàncies no em van permetre fer una altra cosa”\nLa filla de Jordi Montull demana perdó, però assegura que es va trobar en "una situació difícil"\nACN 25/10/2020 3:24 pm\nGemma Montull ha demanat perdó pel cas Palau, tot i que no es considera una lladre, ni tampoc creu que ho sigui el seu pare. En declaracions a El suplement de Catalunya Ràdio, ha dit que no està enfadada amb Jordi Montull. “Ell també s’hi va veure en certa manera portat d’una forma o una altra. No es va inventar res. És evident que ho va fer, però mai el podria culpar a ell del que va fer”, ha apuntat la seva filla, que ha remarcat que Fèlix Millet era una persona “molt complicada i autoritària”. “No li podies dir que no a res. Era una persona amb molt de poder i era el meu cap”, ha afegit. També ha dit que no es penedeix d’haver declarat contra el seu pare perquè “s’havia de dir la veritat i ell n’era perfectament conscient”.\n“Em vaig trobar en una situació difícil, treballant en un lloc emblemàtic amb el meu pare i el senyor Millet, que era una persona complicada. No vaig saber portar-ho bé en aquell moment. Si em tornés a passar actuaria diferent“. Així s’ha expressat Montull aquest diumenge en la primera entrevista que concedeix, un cop li han commutat la pena de presó per treballs comunitaris.\nLa filla de Jordi Montull ha indicat que “si es tracta de demanar perdó, si això és el que correspon, sí que ho hauria de fer”, perquè no va actuar “com hauria d’haver actuat”. “Però les circumstàncies no em van permetre fer una altra cosa. Estava amb el meu pare i no vaig saber-ho fer d’una altra manera”, ha reblat. També ha assegurat: “la societat no guanyaria res si jo entrés a presó”.


tens un racó dalt del món: Don't stop 'til you get enough, de Michael Jackson\nJo tambe m'he pasat be gaudint del video.\n26 d’abril de 2008, a les 10:43\ni qui no s'ho pasa be veient aquest artista, malgrat les tonteries que ha arrivat a fer.\n26 d’abril de 2008, a les 19:31\nÉs una llàstima que un artista com aquest hagi encarrilat la seva vida com ho ha fet. Repeteixo, una llàstima.\n27 d’abril de 2008, a les 13:37\nTibau, una cançó fantàstica.\n30 d’abril de 2008, a les 22:50


Solidàries/Katamino - Coordinadora d'ONG Solidàries\nCastellà, Anglès, Francès, Portuguès, Alemany, Holandès, Italià, Gallec\nUn joc evolutiu en dificultat per al treball cognitiu, de concentració i atenció en parella o solitari. Amb 12 peces acolorides de fusta, ens permet treballar l’estratègia, la matemàtica, la intel·ligència espacial i la lògica entre d’altres moltes aptituds que podem identificar fàcilment en veure el tauler de joc i les peces. Amb diferents premis internacionals, que dona garantia de les seves possibilitats més enllà de l'essencial: el lúdic.\nMolt senzill d'utilitzar, el seu format gran i acolorit el fa ideal per a qualsevol edat. Les instruccions de totes les diferents variants de joc estan a la caixa en un llibret, però la pàgina web de l'empresa ens n'ofereix moltes d'altres.\n12 peces de fusta acolorides\n1 tauler de joc de fusta\n1 peça de fusta per marcar el límit de joc\n1 llibre a tot color amb instruccions i materials de les diferents variants del joc\nFITXA PEDAGÒGICA AMB NOVES VARIANTS I REPTES (Francès)


CLITORIPLASTIA - Stem Europe\nEl clítoris es troba a la zona d’unió superior dels llavis menors. Posseeix gran quantitat de terminacions nervioses i té un paper fonamental en l’activitat sexual, ja que es tracta d’una zona erògena.\nNúmerosas causes poden produir un engrandiment anormal del clítoris, la majoria d’elles de caràcter hormonal. Les pacients solen demanar una reducció del clítoris por raons estètiques o psicològiques. En qualsevol cas, l’objectiu de la cirurgia és obtenir un clítoris més estètic, al mateix temps que es manté intacta la funció sensitiva i erògena.\nEn altres ocasions, i malgrat que la mida del clítoris sigui rigorosament normal, el que es produeix és una redundància o excessiu de pell que el recobreix (comunament denominació “caputxó del clítoris”). Això també pot resultar compromès per a la dona i és un altre motiu de consulta.\nSi bé les tècniques emprades són diferents en funció de si es tracta d’un excessiu de longitud del clítoris o bé d’un excessiu de la pell que el recobreix, totes elles s’enquadren sota el termini de clitoriplàstia. Aquestes tècniques permeten una major exposició del cos del clítoris, una millora de l’aparença i, en molts casos, de l’estimulació sexual. Aquestes tècniques es poden combinar, si és necessari, amb una reducció dels llavis menors (labioplàstia) en el cas que siguin hipertròfics.\nAquestes cirurgies solen realitzar-se amb anestèsia local de manera ambulatòria.\nA Plàstica totes les nostres pacients tenen incloses les revisions durante el primer any despés de la cirurgia.\nPer més informació o qualsevol consulta no dubti en contactar amb nosaltres.


Sembla clar que finalment s'ha destapat el joc que l'oposició ha decidit fer en aquest tema. Es tracta d'anar al peu mateix de l'obra abans d'entrar en servei, formar una comitiva política, i empastifar...\nL'eix Vic-Olot per la Vall d'en Bas, un dels paisatges més entranyables de la Catalunya Vella, és una obra defensada per les institucions i els empresaris amb una visió desenvolupista del progrés...\nopinió. Raül Valls. President de Salvem les Valls\nBracons o el neoliberalisme contra el territori\nBracons és un fill tardà d'un model social, econòmic i polític que avui fa fallida. Aquest model, el neoliberal, fruit de la reacció de les classes dirigents a finals dels setanta, davant les polítiques...\nopinió. LLUÍS SACREST. Alcalde d'Olot\nComplementarietat, no pas competència, entre Olot i Vic\nL'obertura de la nova carretera representa per a Olot un ampli ventall de possibilitats de relació. Crec que avui no som del tot conscients del canvi que significa, i segur que d'aquí a cinc o deu...\nopinió. Josep M. Vila d'Abadal. Alcalde de Vic\nAmb Bracons, Vic i Olot es retroben\nOsona i la Garrotxa han estat dues comarques històricament molt unides, una relació que s'havia anat perdent en els darrers 150 anys. La posada en funcionament del nou eix Vic-Olot suposa recuperar...


BellaterraDiari.cat | 5 consells per calmar els ulls sensibles | Al Dia\n5 consells per calmar els ulls sensibles\nEls ulls són la part més vulnerable del cos, per diversos motius...\nper Redacció / Bellesaactiva.com - AMIC 10/08/2017\nPerfileu els ulls amb alcofoll que és menys agressiu que els llapis normals | Arxiu\nEl gruix de la pell del contorn dels ulls és 4 vegades més fina que la de la resta del cos; la microcirculació en aquesta àrea és més lenta, afavoreix l’acumulació de toxines; la seva hidratació és menor i les traccions musculars més freqüents.\nPer això, hem de tractar amb molta cura aquesta zona tan delicada.\nPerò, a més, hi ha moltes persones que pateixen símptomes específics de sensibilitat com: picor, ardor, enrogiment ocular, llagrimeig constant o ulls cansats.\nEls ingredients i additius que contenen els productes de maquillatge poden obstruir les glàndules oculars i causar problemes seriosos als ulls: conservants, ceres, parafines, dissolvents o fibres de niló (si són resistents a l’aigua).\nPer això, el maquillatge hipoal·lèrgic s’elabora amb ingredients menys irritants, d’origen vegetal, per a minimitzar al màxim els riscos de reaccions adverses. També es recomana el seu ús en persones que utilitzen lents de contacte.\nA més, preneu nota d’aquests consells:\n• No us maquilleu els ulls si estan irritats o vermells.\n• No compartiu les vostres màscares, llapis i ombres d’ulls amb ningú.\n• Utilitzeu ombres en format crema perquè les partícules de la pols no us entrin en els ulls.\n• Per perfilar els ulls és millor fer servir alcofoll, ja que és menys agressiu que els llapis normals.\n• Vigileu la data de caducitat dels productes i manteniu els estris nets, amb sabons neutres.\n#CONSELLS #ULLS SENSIBLES


El somni de quatre peixos podrits al cove\n"No es pot ser mig-lliure o gairebé lliure o negociar-se la llibertat condicionada a unes xifres. O som lliures o no ho som"\nper Quim Torra 19 de desembre de 2012 18:00\nEra dissabte. La Cerdanya s'estenia als nostres peus des del mirador de Niula. La gran vall ens seduïa amb els seus llençols verds estesos al sol, tacats per les arbredes i algun terrat de pissarra. Al fons, el Cadí, l'alta muralla del castell de gegants que cantà mossèn Cinto, semblava un retallable de paper. El dinar a casa d'en Carles, una costellada memorable i ben regada, començava a provocar dolços efectes secundaris. De sobte, les veus del voltant van desaparèixer. I sense voler-ho em vaig trobar somniant.\nSomniava que volava ben lluny, cap a un petit poble, un d'aquells pobles del Pla de l'Estany i del Gironès que fora dels circuits per a turistes de l'Empordà conserven totes les olors de les pedres i de la terra. On el temps ha passat benigne i on el paisatge dels nostres avis és encara el paisatge dels nostres avis. Josep Pla en deia el Terraprim. I el meu petit poble n'és la capital, d'aquest paradís perdut.\nSomniava que s'hi celebrava un concert i un sopar. Un recital i un àpat que uns amics oferien als seus amics. Deia Jules Renard que un amic és aquell que adverteix sempre el moment en el que se'l necessita. Sabien potser en Vicenç i en Jordi com necessitàvem una celebració com aquella? En un moment en què el país es dessagna, exhaust, obert en canal, ens calen petits moments màgics, espurnes d'il•lusió, somnis d'una nit d'estiu, per creure'ns país, encara. Ens cal tornar a la terra, sentir-nos terra, agafar forces de les nostres arrels per continuar un camí, per seguir la lluita. I una veu segura, forta, bellíssima, que cantava Puccini i Toldrà, una veu que emocionava, va alçar-se per sobre de tots nosaltres, com saludant a les seves velles amigues les campanes, fent-les volar al cel, espolsant-les de la pols i el fang i fent-les estremir quan va cloure el recital amb L'emigrant.\nSomniava amb el record d'aquella nit d'estiu màgica quan de sobte van aparèixer al meu somni unes figures grises i sinistres que manen al meu país que intentaven persuadir-me que els catalans, per fi, com augurava Pujols, ho tindríem ja tot pagat. Fa temps que m'he convençut que el gran problema del catalanisme d'aquests darrers anys ha estat lligar la seva sort a unes xifres o a unes competències quan la lluita que està en joc és la gran discussió que els pobles que han volgut ésser-ho han lliurat en la seva història: la lluita per la seva llibertat. No es pot ser mig-lliure o gairebé lliure o negociar-se la llibertat condicionada a unes xifres. O som lliures o no ho som. És una idea total, absoluta, pura. És la idea que vull per la meva pàtria.\nAquella visió m'inquietà. Aquells subjectes eren un malson molt desagradable. Vaig obrir els ulls. La colossal muralla seguia al davant, ni un núvol no s'atrevia a fer-li ombra. Em vaig girar. Els meus amics seguien allà. Més tranquil, de nou els ulls se'm tancaren i em vaig trobar altra vegada ben lluny, al Terraprim, i tornava a sentir l'olor de la pedra i el dringar de les campanes. Somniava amb la meva nit d'estiu mentre en l'intermedi del somni, una propaganda miserable, la "revolució dels petits gestos", "pel finançament som-hi!", "visc a la ciutat del millor finançament del món", m'esgarraven el record de la màgia d'un vespre de sentits i sensibilitats. Acabats els anuncis, que se'm van fer eterns, aleshores va aparèixer el Telenotícies i ja no es parlava del finançament sinó d'una votació al Congrés de Diputats i jo no em podia creure que Convergència i Unió hagués afavorit amb la seva abstenció la tramitació dels pressupostos del govern del senyor Rodríguez Zapatero, el mateix que m'imposava aquell finançament colonial.\nComençava a suar. No tenia escapatòria. El somni es va fondre a negre. Les pedres i les campanes, el Cadí, la Plana i la Solana, tot era engolit en un forat a dalt del qual un senyal advertia amb lletres de foc: benvingut a la dimensió coneguda del pactisme, la responsabilitat i la governabilitat. Mòrdor era un país en tecnicolor en comparació a aquell lloc. Una força descomunal portava ineluctiblement cap allà tot el que trobava pel davant. D'imprevist, un ninot diabòlic de la revolució dels petits gestos m'havia agafat pel coll i m'estirava cap aquell descens al no res. Vaig abocar-me a l'abisme horripilant. Al fons, erm, devastat, només quedava, solitari, un cistell amb quatre peixos podrits al cove. La ferum era insuportable.\nLlavors, una merla xiulà molt a la vora i em va despertar. L'aire era tebi, melangiós, flonjo, perfumat de farigola. El Cadí continuava entestat a no moure's ni un mil•límetre del davant. I per un instant el vent va semblar que portava el soroll somort d'unes campanes del Terraprim.\nFins i tot ens volen robar els somnis.


“Si finalment hi ha una resposta a ’sí’ o ‘no’, haurà triomfat la tesi d’ERC” | RAC1\n“Si finalment hi ha una resposta a ’sí’ o ‘no’, haurà triomfat la tesi d’ERC” 27/09/2013\nEl secretari general de CiU i líder d’UDC, Josep Antoni Duran i Lleida, avisa que la consulta només té una pregunta amb una resposta a sí o no haurà guanyat Esquerra Republicana. També admet que l’article que va publicar dilluns a La Vanguardia, “sembla que tocava el botet en vigílies del debat de política general, però no era la intenció”, i descarta la ruptura amb Convergència, si bé “els fets diran”, avisa.\nDuran i Lleida també ha dit que:\n- “Simplement, he posat negre sobre blanc. Un país democràtic ha d’acceptar qualsevol tipus de reflexió. Ara, tots plegats tenim un objectiu, que és fer la consulta. Després, cadascú podrà defensar el que cregui convenient per al seu país.”\n- “Artur Mas no sabia que publicava l’article.”\n- “Ha pogut semblar que tocava el botet en vigílies del debat de política general. Ho lamento, no era la intenció.”\n- “Els socialistes fan seu el meu plantejament. M’agradaria que se’l llegissin de dalt a baix per veure si certament se’l poden fer seu, perquè fins ara han estat completament reticents amb el Pacte Nacional pel Dret a Decidir.”\n- “Per la complexitat del país, reduir la consulta a una pregunta pot excloure molta gent.”\n- “Jo intentaré que la pregunta o preguntes, o pregunta i respostes es defineixin entre com més forces polítiques, millor. Una pregunta definida només per Convergència i Esquerra no és suficient per al país. Cal sumar-hi CDC, UDC, ERC, ICV i tan de bo poguéssim els socialistes.”\n- “Si finalment hi ha una pregunta, i és un sí o un no, haurà triomfat la tesi d’Esquerra.”\n- “No tinc cap dubte que el Govern espanyol dirà que no a la consulta. Avui per avui, no veig cap possibilitat que el diàleg tingui receptivitat.”\n- “Les eleccions plebiscitàries serien un instrument extraordinari i extrem.”\n- “Estic d’acord que hi ha un clamor popular. Fins al darrer segon, intentar saltar aquest mur, parlar, dialogar i arribar a un acord. Si no, i ja ho dic a l’article, al final això pot portar a una declaració unilateral d’independència que jo no vull per al meu país, perquè és deixar aïllada Catalunya durant molts anys.”\n- “Jo aquesta frase que diu el president [de 100 anys de decepcions sobre les terceres vies] penso que és negar un període que va anar bé. Els 23 anys del president Pujol van anar bé. Estic tip de repetir una frase del president Pujol que aquells 23 anys van ser els millors anys des del 1714 amb més autogovern, més benestar i més progrés econòmic a Catalunya.”\n- “Jo no sóc antiindependentista, però no acabo de veure la viabilitat d’aquesta proposta.”\n- “Per què no van posar independència al programa electoral si tan senzill és?”\n- “L’estat propi també pot ser dins d’un estat confederal a escala espanyola.”\n- “Jo no em plantejo la ruptura amb CDC, però els fets poden portar a situacions que poden portar a conseqüències polítiques que un no vol ni desitja.”\n- “La idea d’Espanya de Camacho no té res a veure amb la meva. Pot convidar qui vulgui. Però em sento més a prop de la Via Catalana que de la mani del 12 d’octubre. Estem en una posició central.”\n- “Vam oferir a ERC que entrés al Govern de la Generalitat, seria la materialització d’un desig expressat tant per CDC com UDC. Em sembla que seria bo que ERC es mullés en la tasca executiva. No hi tindria cap problema.”\n- “Fa molts anys que dirigeixo UDC, això també té data de caducitat.”\n- “No hi ha congrés convocat, quan es convoqui ja decidiré.”\n- “De tot aquest procés, qui en surt enfortit és ERC. Per tant, hi ha persones que lliurement des dels seus mitjans de comunicació han estat alimentant les tesis que avui són majoritàries, vostè hi ha contribuït i té tot el dret a fer-ho.”


Arriba la première de “Langtang” a Alemanya » Summits of My Life Blog\n» Arriba la première de “Langtang” a Alemanya\nDesprés de la presentació oficial, celebrada a Barcelona el passat mes de desembre, la ciutat de Stuttgart acollirà la següent parada del tour. Serà el proper 30 de març quan, en première a Alemanya, es presentarà “Langtang”. A la cita no hi faltaran els tres protagonistes de la pel·lícula, Kilian Jornet, Seb Montaz i Jordi Tosas que compartiran amb els espectadors l’experiència viscuda al Nepal i les vivències del rodatge. L’acte serà presentat per Peter Schlickenrieder, medallista Olímpic en esquí de fons, i actualment presentador de televisió.\nL’acte començarà a les 20h30 a la sala Wagenhallen de la capital de l’estat de Baden-Württemberg, al sud-oest d’Alemanya. La projecció formarà part del festival O.U.T de Salomon, i en la mateixa vetllada els espectadors podran gaudir d’altres pel·lícules de la marca francesa. Langtang, que narra l’experiència de l’equip al Nepal els dies posterior al terratrèmol que va sacsejar el país a l’abril d’aquest any, serà la pel·lícula que clausurarà l’acte.\nS’esperen fins a 450 espectadors, que podran comprar les entrades a un preu de 8€ a la web out.salomon.com\n[Mira la pel·lícula]


Illes de legalitat\nDimecres, 22 de maig de 2013 | 14:35\n>\tOpini�\t>\tIlles de legalitat\nOpini�\tEl PP ha de deixar de marejar la perdiu en l’objectiu de d�ficit Nosaltres decidim i punt NO �S EL CONTRACTE, "LE�E" Perqu� ha de dimitir Mar�a de los Llanos de Luna A m�s del catal�, defenso la fabla aragonesa PortadaPol�tica i SocietatEconomia i RSCEsportsCultura i Comunicaci�\nEl Parlament defensa un marc legal catal� que reforci el dret del col�lectiu LGTB\tRangel assegura que no es va fer cap homenatge a la Divisi� Blava mentre va ser delegat\tL'Obra Social La Caixa supera 8.000 pisos de lloguer social a Espanya\tPres� per a un marxant d'art per estafar 800.000 euros venent obres de Picasso i Mir�\tLes patronals sanit�ries demanen rebaixar un 5% els sous de la concertada en el nou conveni\tLa Caixa finan�ar� amb 3.000 milions m�s socis del Club Cambra\tAdvocats d'interns del CIE informen al jutge d'una agressi� a les dutxes de Zona Franca\tAMP.- Camacho veu "respectable" l'opini� d'Aznar per� defensa la feina de Rajoy\tVila promet "m�ximes garanties" ambientals si hi ha prospeccions d'urani a l'Anoia i el Solson�s\tFalc� al�lega que nom�s era un c�rrec "representatiu" d'Adigsa i es desmarca del cobrament de comissions\tNavarro rebutja el retorn d'Aznar perqu� va fer "moltes coses molt malament"\tMas defensa el "dret" del Parlament a aprovar una nova llei de consultes\tUna dona sense ovaris d�na a llum gr�cies al primer autotrasplantament de teixit fet a Espanya\tMas veu la Lomqe una "nyap inaplicable" i crida a la unitat en defensa de la immersi�\tSuccessos.- Quatre detinguts per una vintena de robatoris en xalets d'una urbanitzaci�\tEntrevistesOpinionsEditorials\nUn dels debats que hi ha darrere de Eurovegas no �s nom�s les externalitats negatives que aquesta activitat ens pot generar, o si �s el model “industrial” que volem. Per a mi aquest debat �s secundari, en democr�cia ens pot semblar atro� que alg� guanyi diners matant porcs i fent xori�os amb ells, per� mentre sigui legal, ho faci sota les lleis que regulen el tracte a animals d'abastaments i a m�s compleixi amb les normatives i pagui els seus impostos no podem m�s que acceptar-lo o b� intentar canviar les lleis que aix� ho regulen.\nLa nostra moral privada no pot regular l'activitat econ�mica que hi ha en el nostre pa�s, ja que “la moral social” aquesta s'expressa en normatives i legislacions i en menor amidada jurisprud�ncia i costums. Des de Rawls que tenim eines intel•lectuals per a analitzar com les democr�cies liberals elaboren les seves normes i aquestes es justifiquen. No fa falta aprofundir molt.\nPer� el tema no �s exactament si volem “Putes i joc” com diu Bender, �s si volem fer X en una illa de legalitat. S'anomeni X a qualsevol activitat. I �s el que significa Eurovegas. Ja ho vaig escriure fa uns mesos, per� pel que sembla �s quelcom que s'oblida r�pidament.\nEurovegas NO m'agrada b�sicament, no perqu� la meva idea fant�stica de com s'ha de guanyar la vida la gent sigui en coses m�s productives o em molesti que passegin senyoretes en roba interior i que els lud�pates arru�nin els comptes familiars davant una ruleta. Em molesta perqu� el seu promotor exigeix una illa de legalitat: suspensi� de la llei del tabac, d'horaris comercials, de la llei del menor, de les lleis laborals i de les lleis fiscals. Fins i tot de les lleis de control de capitals per les quals segur que la UE ens faria caure diverses multes.\nHi ha qui pot veure que permetre que hagi prostituci� sota sostre, cert “mamoneig legal” amb quantitats limitades de pasta, permetre fumar en centres de concurr�ncia p�blica o que els menors puguin passejar pel casino amb la tutela d'un adult no ho vegin malament. Cadascun t� la seva moral privada, la meva segur que t� coses que escandalitzarien a m�s d'un, per� el meu parer amidar el que est� perm�s en democr�cia no est� en la meva moral privada, sin� en el que hem constru�t entre tots: una legislaci� i uns principis del dret que compartim.\nSi no fos aix�, els carques que veuen que una parella gai es doni petons en el carrer com una mica maligne podrien imposar la seva moral a la resta i jo la meva. I us asseguro que en aquest m�n no us agradaria viure.\nI �s que les illes legals tenen molts problemes. El primer �s que aquestes no es construeixen sobre la base de les lleis en la democr�cia. No es basa en principis compartits, ni en mecanismes democr�tics de presa de decisions, ni en l'inter�s general. No puc participar en la construcci� d'aquesta illa legal de la mateixa manera que faig en democr�cia. Si tinc pasta i puc conv�ncer a un pol�tic (idiota, corrupte o les dues coses) que em permeti tenir aquesta illa legal, far� all� que jo cregui que puc arribar a imposar.\nHi ha arguments a favor de permetre totes les exempcions legals que demana Eurovegas. Que hi ha molt atur, que hi ha gent sense treball, que portar� riquesa, etc.. S�, �s possible que Eurovegas porti moltes coses bones… igual que ho fan els empresaris del joc a Catalunya que acompleixen les lleis i que fan aix�, generen ocupaci� en el mateix sector i jo puc incidir en la seva activitat a trav�s de lleis democr�tiques.\nAquest argument dut a l'extrem podria permetre illes legals de tot tipus. Per exemple, imaginem-nos que jo tinc una idea de negoci puixant, unir a tipus que no tenen diners i dos ronyons sans, amb tipus que no tenen ni un sa per� tenen diners. En la meva illa legal demano al govern que em permeti la compra embena d'�rgans i en ella faig les operacions de trasplanten on un senyor li compra el rony� a un altre. �s un intercanvi voluntari entre dos adults, no? i a m�s hi ha comprat. Jo solament faig de mediador, i fins i tot pagaria impostos i generaria llocs de treball.\nAltra idea de negoci que tinc �s ajuntar persones que desitgen jugar-se la seva vida per diners i altres que desitgen ca�ar humans en canvi de pagar una morterada. Un pobre de solemnitat podria tenir l'oportunitat de la seva vida de sortir amb un feix de bitllets, i si no �s ell, la seva fam�lia si no sobreviu i uns altres divertir-se disparant contra un tipus que fuig d'ells. Fins a ho faria amb cert art i donaria suficients oportunitats perqu� el qual �s presa volunt�ria tingu�s possibilitats d'escapar de deb�. Seria esportiu… pagaria els meus impostos i tot.\nPuc inventar-me molts exemples d'illes de legalitat: espectacle de lluites a mort entre dues persones que volunt�riament decideixen participar, camps d'entrenament de lluita armada i insurrecci�, la capacitat de generar models de negoci saltant les legislacions �s infinita. I creant riquesa “hoygan”.\nExcepte als anarco-capitalistes m�s cenutrios del m�n ( i haver-los, els hi ha) aquests exemples segur que li desperten un “alguna cosa” intu�tiu que no �s el m�n on desitgen viure. Aquest �s el problema que veig en Eurovegas, no un lloc de joc, lenocionio, vici i poc valor afegit, sin� una illa de legalitat on podem permetre que els menors juguin i sota les mateixes excuses podem permetre que aquests es prostitueixin. I �s que una vegada que obres una illa de legalitat en el teu territori, no hi ha excuses per a aplicar la llei i els principis democr�tics i del dret de la qual emanen en la resta.\nTornar enrere\tOpini�\tEl PP ha de deixar de marejar la perdiu en l’objectiu de d�ficit\t�Bones not�cies per als treballadors de Bangladesh\t�EMPRESES SENSE ROSTRE\tNosaltres decidim i punt\tNO �S EL CONTRACTE, "LE�E"\tRajoy eludeix parlar de les paraules d'Aznar


Conclou la segona edició del “Ramon Margalef Summer Colloquia”\nLa segona edició del “Ramon Margalef Summer Colloquia” ha tancat les portes aquest divendres 18 de juliol de 2014 a l’Institut de Ciències del Mar (CSIC) amb un acte de clausura obert al públic general, en el que els mateixos alumnes del Colloquia han presentat les conclusions d'aquests dues setmanes de ponències. Es va parlar de per què és necessari conèixer el passat per a poder anticipar els possibles canvis futurs, de sistemes complexos, del temps i l’espai en els ecosistemes i de com les emissions de CO2 poden tenir molt a dir en el nostre futur proper.\nL'edició d'enguany del “Ramon Margalef Summer Colloquia” forma part de les activitats destinades a commemorar els deu anys de la mort del professor...\nÉs habitual trobar taurons a la Mediterrània? Contesta Claudio Barría, expert en taurons a l'ICM.\n[Actualizat el 29/06/2018]\nAquests dies la presència de tres taurons prop de la costa del Maresme va fer hissar la bandera vermella en sis platges, situades entre el Masnou i Premià de Mar.\nEls mitjans ens han preguntat si és habitual trobar taurons a la Mediterrània, i li hem demanat al nostre expert en taurons, Claudio Barría, que contesti a algunes preguntes. Claudio és biòleg marí expert en Condrictis (peixos amb esquelet cartilaginós) i actualment desenvolupa la seva tesi doctoral sobre la importància ecològica de taurons i ratlles als ecosistemes explotats del Mediterrani Nord-occidental a l'ICM.\nClaudio, com és d'habitual veure taurons a la Mediterrània...\nArriba a Barcelona la segona edició del Ramon Margalef Summer Colloquia\nPer segon any consecutiu del 7 al 18 de juliol té lloc a l'Institut de Ciències del Mar CSIC de Barcelona, l'edició del curs internacional Ramon Margalef Summer Colloquia. El curs d'enguany està inclòs dins els actes de commemoració del desè aniversari de la mort de Ramon Margalef i té per títol «What ecology can learn from natural and human-induced disturbances. A cross-system view» tractant l'ecologia de forma transversal tal i com feia qui li dóna nom, el científic Ramon Margalef.\nEl curs enguany compta amb 25 assistents d'una desena de nacionalitats diferents i 24 conferenciants vinguts tant de casa nostra com d'arreu del món, molts d'ells de renom internacional. Aquests col·loquis consisteixen...


A fi de bé - Diari de Girona\njuan josé millás 19.02.2019 | 00:37\nA fi de bé Diari de Girona\nL'amanida verbal amb la qual Irene Lozano ha donat l'espectacle en comparar el referèndum sobre la independència a Catalunya amb el sexe no consentit dona compte del desordre mental en què xipollegem. Que un servidor desbarri no té importància, però la relliscada d'una secretària d'Estat, responsable a més de la marca Espanya, hauria de fer sonar totes les alarmes. Per cert, que això de la «marca Espanya» sona fatal. Coca Cola és una marca que no es presenta com a marca perquè té la consciència de ser-ho. Però deixem això per tornar on solíem, és a dir, al desordre especulatiu cap al qual llisca el país de les nostres entreteles. No aprovar, per exemple, uns pressupostos que semblaven bons per als representats, perquè perjudicava el narcisisme dels representants, implica un grau de pèrdua que hauria obligar-nos a demanar hora ja al psiquiatre. Potser al podòleg si tenim en compte que el personal parla majorment amb els peus.\nA San Francisco acaben d'enfrontar el campió mundial de debat amb un robot d'IBM per discutir sobre si l'Estat ha de subvencionar l'educació preescolar. Com vostè segurament ha endevinat ja, va guanyar el robot, que va demostrar una pietat que no tenia l'home, un tal Harish Natarajan. Creuen que va haver de ser molt subtil la màquina per aconseguir aquesta victòria? Doncs no. Aquest va ser un dels seus arguments: «Per començar, de vegades escolto els meus oponents i em pregunto si volen, si prefereixen la gent a les seves portes demanant diners, que hi hagi gent sense menjar ni aigua potable. Donar oportunitats als menys afortunats hauria de ser una obligació moral de qualsevol humà».\nAquí no hi ha amanida verbal, només sentit comú d'estar per casa en sabatilles de quadres. Doncs bé, a força d'aquest sentit comú domèstic va derrotar el robot al campió mundial de debat. Cosa que no m'estranya. Personalment començo a entendre'm millor amb Siri que amb molts dels meus contemporanis. De manera que això d'Irene Lozano, autora de l'autobiografia de Pedro Sánchez, és la metàfora d'un trastorn general que no convé a ningú. Segons la meva àvia, que em parla des del més enllà, el que cal és que sigui a fi de bé.


Bénestroff - Viquipèdia, l'enciclopèdia lliure\n48° 54′ 16″ N, 6° 45′ 34″ E / 48.9044°N,6.7594°E / 48.9044; 6.7594Coord.: 48° 54′ 16″ N, 6° 45′ 34″ E / 48.9044°N,6.7594°E / 48.9044; 6.7594\nBénestroff és un municipi francès, situat al departament del Mosel·la i a la regió del Gran Est. L'any 2007 tenia 489 habitants.\nEl 2007 la població de fet de Bénestroff era de 489 persones. Hi havia 182 famílies, de les quals 36 eren unipersonals (12 homes vivint sols i 24 dones vivint soles), 59 parelles sense fills, 67 parelles amb fills i 20 famílies monoparentals amb fills.\nEl 2007 hi havia 221 habitatges, 190 eren l'habitatge principal de la família, 3 eren segones residències i 28 estaven desocupats. 171 eren cases i 50 eren apartaments. Dels 190 habitatges principals, 134 estaven ocupats pels seus propietaris, 55 estaven llogats i ocupats pels llogaters i 1 estava cedit a títol gratuït; 5 tenien dues cambres, 21 en tenien tres, 41 en tenien quatre i 123 en tenien cinc o més. 153 habitatges disposaven pel capbaix d'una plaça de pàrquing. A 92 habitatges hi havia un automòbil i a 76 n'hi havia dos o més.\nPiràmide de població de Bénestroff el 2009.\nEl 2007 la població en edat de treballar era de 309 persones, 218 eren actives i 91 eren inactives. De les 218 persones actives 193 estaven ocupades (101 homes i 92 dones) i 26 estaven aturades (13 homes i 13 dones). De les 91 persones inactives 27 estaven jubilades, 29 estaven estudiant i 35 estaven classificades com a «altres inactius».\nEl 2009 a Bénestroff hi havia 196 unitats fiscals que integraven 484 persones, la mediana anual d'ingressos fiscals per persona era de 16.289 €.\nDels 26 establiments que hi havia el 2007, 2 eren d'empreses alimentàries, 2 d'empreses de fabricació d'altres productes industrials, 3 d'empreses de construcció, 5 d'empreses de comerç i reparació d'automòbils, 6 d'empreses de transport, 1 d'una empresa d'hostatgeria i restauració, 1 d'una empresa d'informació i comunicació, 3 d'empreses immobiliàries, 2 d'entitats de l'administració pública i 1 d'una empresa classificada com a «altres activitats de serveis».\nDels 7 establiments de servei als particulars que hi havia el 2009, 1 era una oficina de correu, 1 taller de reparació d'automòbils i de material agrícola, 2 lampisteries, 2 perruqueries i 1 restaurant.\nL'any 2000 a Bénestroff hi havia 3 explotacions agrícoles que ocupaven un total de 342 hectàrees.\nVahl-lès-Bénestroff (2,2 km)\nMarimont-lès-Bénestroff (2,4 km)\nNébing (3,7 km)\nNeufvillage (3,9 km)\nBourgaltroff (4,1 km)\nRodalbe (4,2 km)\nVirming (4,5 km)\nBermering (4,7 km)\nGuébling (4,8 km)\nMolring (4,9 km)\nBassing (5,1 km)\nMontdidier (5,2 km)\nLidrezing (5,2 km)\nZarbeling (5,5 km)\nA Wikimedia Commons hi ha contingut multimèdia relatiu a: Bénestroff\nRésumé statistique[Enllaç no actiu] Fitxa resum de dades estadístiques de Bénestroff a l'INSEE.\nÉvolution et structure de la population[Enllaç no actiu] Fitxa amb el detall de dades de Bénestroff a l'INSEE\nObtingut de «https://ca.wikipedia.org/w/index.php?title=Bénestroff&oldid=30298614»\nLa pàgina va ser modificada per darrera vegada el 8 juny 2022 a les 14:03.


Una vintena de manifestants d'ultradreta contraprogramen una concentració: "Puigdemont a la presó"\nOT SERRA Madrid 20/09/2017 21:39\n651x366 Centenars de manifestants a la Puerta del Sol en suport al dret a decidir / ARA Centenars de manifestants a la Puerta del Sol en suport al dret a decidir / ARA\nLa plataforma Madrilenys pel Dret a Decidir ha aconseguit aplegar més de 900 madrilenys a favor del referèndum de l'1 d'octubre. Després que diumenge passat omplissin el Teatro del Barrio de Lavapiés i s'haguessin de quedar centenars de persones a les portes del recinte reivindicant el dret a decidir dels catalans, aquest dimecres ha omplert la Puerta del Sol de la capital espanyola en una convocatòria exprés arran del macrooperatiu de la Guàrdia Civil d'aquest matí a Catalunya.\nTot i que la convocatòria estava prevista per a les 19.30 h, des de minuts abans ja s'ha omplert el centre neuràlgic de Madrid amb centenars de persones que llançaven proclames a favor del dret a decidir i de rebuig a les accions de l'Estat contra els preparatius de l'1-O: "No, no, no a l'estat d'excepció". Ja d'inici hi ha hagut algun incident amb un defensor de la unitat d'Espanya que s'ha encarat amb els manifestants. La picabaralla l'han aturat membres de la Policia Nacional, que han identificat un dels protagonistes.\nLes proclames a favor de l'1-O han estat acompanyades de l'exhibició de banderes estelades, republicanes espanyoles i pancartes amb missatges reivindicatius. "No a la repressió franquista del PP" i "Sí al dret a decidir", es podia llegir en un mural del Sindicato de Estudiantes. Iniciativa Comunista, per la seva banda, ha mostrat una pancarta que feia referència a la ja popular cançó de Lluís Llach: "Estirem fort perquè caigui l'estaca".\nEntre les personalitats polítiques que han fet acte de presència a la manifestació hi havia representants del PDECat, ERC, PNB, Compromís i Podem, a més del delegat de la Generalitat a Madrid, Ferran Mascarell.\n540x306 Membres d'ultradreta concentrats a la part baixa de la Puerta del Sol Membres d'ultradreta concentrats a la part baixa de la Puerta del Sol\nUna vintena d'ultradretans\nA la part baixa de la plaça, per on transcorre el carrer Mayor, s'hi han apropat una vintena d'ultradretans que han exhibit banderes espanyoles i també de la Falange. Amb crits d'"Els separatistes són els terroristes" i "Puigdemont a la presó", han plantat cara des de la distància al gruix de manifestants. La Policia Nacional ha desplegat un cordó perquè els dos bàndols quedessin ben allunyats, cosa que ha limitat l'enfrontament a l'intercanvi de missatges: "Vosaltres, feixistes, sou els terroristes" i "Madrid serà la tomba del feixisme", han contestat la majoria dels congregats. Passades les 21.30 h i malgrat l'oposició dels ultres, la policia els ha forçat a l'abandonament. Aleshores, la gent ja s'ha començat a dispersar i s'ha donat per finalitzada la concentració.\n540x306 Agents de la policia separen la concentració dels manifestants d'extrema dreta / ARA Agents de la policia separen la concentració dels manifestants d'extrema dreta / ARA\nMulta als organitzadors per no haver avisat\nEls organitzadors de la manifestació han rebut una advertència de la Delegació del govern espanyol a Madrid que poden haver de pagar un mínim de 600 euros de multa administrativa per haver fet la convocatòria sense haver-la notificat amb una antelació de quinze dies naturals o 24 hores en cas que sigui amb caràcter d'urgència.


Gaintus Vertical 2011. Comprar vi de D.O. Penedès.\nInici > Vi>Vi negre>Heretat Mont Rubí>Gaintus Vertical\n43,40 $ / ampolla\n41,22 $ / ampolla\nCaracterístiques de Gaintus Vertical\nGaintus Vertical és un vi negre elaborat pel celler Heretat Mont Rubí, situat a Font-Rubí, nord de la D.O. Penedès, a més de 500 metres d´altitud.\nL´any 2000 inicien un projecte de recuperació de la varietat Sumoll, una varietat molt estesa antigament a Catalunya i que degut a la seva delicadesa i dificultat a l´hora de cultivar-la, va anar desapareixent. Així doncs, Gaintus va ser el primer vi monovarietal de Sumoll de tot el món.\nLa filosofía del celler és apostar per una viticultura tradicional, sostenible i respectuosa amb el medi, alhora que incorpora les últimes tecnologies, buscant sobretot l´equilibri del seus ceps amb l´entorn.\nGaintus Vertical és un vi 100% Sumoll, veremat manualment, un cop arriba al celler passa primer per una taula de selecció, i arrenca la vinificació amb una pre-maceració en fred, fermentant durant 45 dies amb maceració i amb un pigeage suau. Després d´una criança de 14 mesos en bóta nova de roure francés, passa un mínim de 24 mesos en botella abans de sortir al mercat.\nLa varietat Sumoll queda totalment definida en aquest vi intens i expressiu. Les notes de fruita madura es fusionen a la perfecció amb la mineralitat i els torrats, amb una frescor que li aporta harmonia.\nCarns vermelles a la graella, Embutits, Estofats, Foie, Carns vermelles rostides


Un incendi en una planta baixa deixa tres ferits i dos immobles afectats • Ràdio Capital de l'Empordà\nL'incendi s'ha declarat en una casa de l'Escala. Els Bombers hi ha treballat amb deu dotacions\nUn incendi en una casa de l’Escala ha provocat tres ferits, un d’ells per intoxicació de fum i els altres dos per cremades. El foc s’ha originat a quarts d’una del migdia per causes que s’estan investigant, en una planta baixa del carrer Gràcia de l’Escala, on hi viu un dels afectats. Al cap de poc, el foc s’ha estès fins a la primera planta de l’immoble del costat on hi resideix una parella que ha estat la que s’ha vist afectades per les cremades. Fins al lloc dels fets s’hi ha desplaçat deu dotacions dels Bombers a més d’algunes de Mossos d’Esquadra i diverses ambulàncies del Sistema d’Emergències Mèdiques (SEM). Als tres afectats se’ls ha traslladat a l’hospital de Figueres.\nArticle anteriorEls bombers esperen estabilitzar l’incendi del Montgrí aquesta tarda\nArticle següentLa Fiscalia arxiva la investigació contra Palafrugell Gent Gran pel coronavirus


per què l'ovidi? - Diari de Girona\nper què l'ovidi?\njaume salmeron i font 03.09.2015 | 00:00\nArbúcies retrà homenatge el proper 10 de setembre a la figura d'Ovidi Montllor, en el marc de la commemoració del 20è aniversari de la seva desaparició. I per què l' Ovidi?\nOvidi Montllor representa per nosaltres els tres eixos fonamentals que guia la nostra acció municipal. En primer lloc, el compromís nacional. En el context actual, els ajuntaments juguem un paper primordial en la construcció nacional. I Arbúcies, n'ha estat històricament referent. Som un poble compromès i com hem dit tantes vegades seguirem fidels al servei d'aquest poble. Dels Països catalans, de Salses a Guardamar, de Fraga a Maó. Un sol poble, una llengua comuna.\nEn segon lloc, la recerca de la justícia social. Igual que l'Ovidi, cerquem dia a dia la construcció d'un poble just i tenim com a referent principal les persones. Convençuts que la política és una eina de transformació i treballant pel poble, però sobretot amb el poble; en totes les seves expressions, socials, associatives, assitencials, cooperatives , amb un únic objectiu: un poble de les persones i al servei de les mateixes.\nEn tercer lloc, pels valors que l'Ovidi també defensava. La voluntat de servei, la cooperació, el bé comú, la defensa d'allò comú, de la igualtat d'oportunitats, i per sobre de tot per la fraternitat entre persones. Per la construcció de contextos socials i econòmics nous. La ciutadania decideix i ho decideix tot.\nPer què l'Ovidi? Perquè senzillament l'Ovidi representava tot això. I com ell, no renunciem a la utopia. Sí, Ovidi, com tu deies, perquè vull!!


Casc atemporal All-*Mountain amb un disseny lleugerament nou, però amb el seu perfil baix original.\nAmb la tecnologia de seguretat EPS 4D de Salomon, està llest per a qualsevol aventura d'esquí.\nEl sistema modelat patentat EPS 4D protegeix més que altres cascos perquè dispersa i absorbeix els impactes oblics i verticals.\n(Advanced Ski Liner) El folre usa teixits específics per evacuar la suor i preservar la calor a les zones necessàries.\nDissenyat per estar el més proper possible al cap, la seva silueta és elegant i estilitzada.


Notícies - Junts vol que Sant Cugat insti la Generalitat a regular els preus dels contractes de lloguer\nTambé presenten una moció per eliminar la creosota dels pals de fusta de cablejat elèctric\nJunts per Sant Cugat presenta dues mocions al ple d'aquest dilluns / Autor: Cugat Mèdia\nel 9/set/19 Roger Cuartielles Política PDF\nJunts per Sant Cugat portarà al ple del proper dilluns una moció perquè la ciutat insti la Generalitat a regular els preus dels contractes de lloguer. El text, similar al que ja van presentar Junts i ERC a l'Ajuntament de Barcelona al juliol, també proposa crear una comissió no permanent d'estudi al consistori que gestioni i avaluï la repercussió que tindria la regulació dels contractes d'arrendament al municipi. També es preveu la creació de cooperatives locals d'habitatge i posar a disposició terrenys per al desenvolupament de noves actuacions en règim de cessió d'ús.\n'L'habitatge requereix una mirada global, és un problema d'àmbit metropolità i volem que Sant Cugat faci front comú amb les altres ciutats del territori per tractar aquesta qüestió'. ha explicat el regidor de Junts Albert Salarich aquest dilluns en una roda de premsa.\nPer altra banda, els postconvergents també porten al ple la proposta de crear una ordenança que reguli la instal·lació de pals de fusta de cablejat aeri, i que substitueixi aquells que porten creosota, un component químic usat per protegir-ne la fusta que s'ha demostrat 'cancerígen i tòxic'.\n'Volem accelerar la desaparició de la creosota', ha reivindicat el regidor de Junts Joan Puigdomènech aquest dilluns en roda de premsa. El regidor ha recordat que una directiva europea del 2013 prohibeix l'ús d'aquest component a l'espai públic, però que fins ara les companyies elèctriques n'han dilatat l'eliminació perquè hi havia una transició d'uns cinc anys. Per això, es proposen una fita: redactar i aprovar l'ordenança abans de l'estiu de 2020 per començar a regular la qüestió i obligar les elèctriques a adequar les instal·lacions existents.\n'Volem que Ingla es disculpi públicament'\nDes de Junts per Sant Cugat, la seva portaveu, Carmela Fortuny, ha demanat a l'alcaldessa, Mireia Ingla, que es disculpi públicament per les declaracions fetes en les darreres setmanes en relació amb la investigació de la Fiscalia sobre els comptes de l'Ajuntament de l'any 2018. Ingla va afirmar fa unes setmanes que el consistori va pagar aquell any 1,4 milions d'euros en factures sense contracte. 'Aquestes declaracions fan mal a la institució, als interventors i als tècnics', ha etzibat Fortuny.\nVolem que Sant Cugat se sumi, com ja ha fet Barcelona, a regular els preus dels habitatges. No entendríem que el govern no s'hi sumés.\nLa creosota és un element cancerígen, produeix irritacions i té components volàtils.\nNosaltres continuem insistint en què calen unes disculpes per part d'Ingla i el seu govern tripartit.\njuns per sant cugat


Els “indignats” protesten a les portes del Parlament i compliquen l’entrada dels diputats\nEl que podia semblar un acudit fàcil s'ha convertit en realitat. Bona part del govern i alguns diputats han hagut d'entrar al parlament ni més ni menys que en helicòpter, com també ho ha fet el president de la Generalitat i la presidenta del parlament. Helicòpters dels bombers i dels Mossos d'Esquadra han traslladat consellers i diputats de diferents partits. El mateix Felip Puig també ha hagut de fer ús del transport aeri, com també el conseller Mas Colell, Boi Ruiz, la vicepresidenta Ortega, Ferran Mascarell, el cap del grup socialista Joaquim Nadal i el líder d'esquerra Joan Puigcercós. Els helicòpters han sortit des de la comissaria dels mossos al Poblenou. Allà, com han fet els consellers Cleries, Rigau i la diputada d'esquerra Anna Simò, esperaven que arribessin. Els mossos han tallat el trànsit i han convertit aquesta cruïlla entre els carrers d'Àvila i Bolívia en un heliport improvisat. L'helicòpter ha estat el mitjà de transport més segur. Joan Boada, d'Iniciativa ho ha intentat pel seu peu i ha acabat saltant entre furgonetes dels mossos i requerint protecció dels antiavalots. Boada ha estat agredit amb una pintada al cap. També Ernest Maragall ha necessitat protecció especial, després d'intentar sense èxit dialogar amb els concentrats. I l'exconsellera Montserrat Tura ha patit en la gabardina l'acció dels violents. Altres diputats com Oriol Pujol, l'exconsellera Marina Geli o Albert Rivera han arribat des de comissaries properes i des de l'estació d'autobusos dins de furgonetes dels mossos. Ho han fet una hora tard i després dels intents fallits d'arribar al ple pel seu peu. I d'altres, els més matiners, han accedit al Parlament a través del passadís obert pels mossos. Enmig d'algun llançament i amb cara de circumstàncies més que evident. El grup d'iniciativa hi ha entrat fent pinya, també el diputat socialista Celestino Corbacho, el convergent Lluís Corominas o el diputat del PP Enric Millo. La presidenta del partit s'ha mostrat indignada amb els indignats. A ells, com a cada persona que ha aparegut vestida amb corbata i jaqueta, han estat rebuts amb una xiulada evident. També els cotxes oficials han tingut una benvinguda més que sonora. La tensió entre la policia i indignats s'ha mantingut latent des de primera hora. Però, avui, el desplegament policial no ha deixat opció als manifestants. Literalment barrats per les furgonetes i els agents, la majoria dels "indignats" han quedat assetjats al carrer de Pujades. Separats per un fort cordó policial un altre grup nombrós ha ocupat les vies del Trambaix al carrer de Wellington. I enmig del cercle, la premsa. Un munt d'armilles taronges que durant una bona estona no ho han tingut fàcil per treballar. Els telèfons mòbils i les xarxes socials s'han convertit una vegada més en eina imprescindible. Amb els parlamentaris ja a dins, l'ambient ha començat a destensar-se. La policia ha ordenat la retirada de les furgonetes. Mossos a peu dret que semblava que tenien controlada la situació. Aquí hi ha hagut un nou punt d'inflexió. La tensió ha tornat a créixer. Fum d'extintors, llaunes i ampolles volant. La resposta policial, fum dissuasori i ordre de pujar a les furgonetes i marxar. Els "indignats" ho han aprofitat per córrer cap a la porta d'accés al parc del carrer de Pujades on alguns han llançat tanques. Les divergències entre els manifestants pacífics i els grups més radicals s'ha tornat a fer evident.\nLa resta d’accessos al Parc de la Ciutadella romanen tancats amb barricades, tanques, pancartes i grups de persones assegudes a terra davant la vigilància dels Mossos d’Esquadra. El miler d'”indignats” que ha passat la nit a les portes del parc tenia previst formar un cordó humà per bloquejar l’entrada dels diputats a la cambra catalana que aquest dimecres debaten els pressupostos de les retallades però, finalment, aquesta forma de mobilització s’ha descartat.\nA les 9.43 h, un helicòpter ha aterrat al davant de la cambra catalana. El president de la Generalitat, Artur Mas, i la presidenta del Parlament, Núria de Gispert, hi viatgaven a l’interior. Els dos màxims càrrecs han pogut accedir al recinte allunyats dels “indignats”. Joana Ortega, Andreu Mas-Colell, Joaquim Nadal i Higini Clotas també han arribat a través del mateix mitjà de transport, així com el conseller d’Interior, Felip Puig, el de Salut, Boi Ruiz, la consellera de Justícia, Pilar Fernández Bozal, el d’Argicultura, Josep Maria Pelegrí, i el conseller d’Empresa, Francesc Xavier Mena.\nPer contra, els diputats que han entrat a l’edifici a peu han estat increpats pels concentrats entre empentes. La diputada del PSC Montserrat Tura ha explicat que li han pintat la gavardina amb un esprai i l’ecosocialista Joan Boada també ha rebut pintades al cap.\nI en furgones…\nA banda, diverses furgones dels Mossos d’Esquadra han traslladat una trentena de diputats cap al Parlament des de la comissaria de l’Estació del Nord. Els agents havien aconsellat els parlamentaris que s’hi acostessin en veure que no podien accedir al Parlament.\nMoments de tensió a primera hora\nDiversos testimonis han afirmat a través de la xarxa social Twitter que els Mossos han carregat contra algunes persones concentrades a les portes cap a les set del matí, han disparat pilotes a l’aire, han demanat als concentrats que s’identifiquin i han requisat telèfons mòbils. A primera hora i davant el dispositiu policial, diversos veïns de la zona han fet sonar una cassolada en solidaritat amb els “indignats”.\n23 ferits lleus pels enfrontaments\nSegons ha comunicat el Servei d’Emergències Mèdiques (SEM), un total de 23 persones han resultat ferides en els enfrontaments entre els “indignats” i els agents policials. Tres persones han estat traslladades a l’Hospital del Mar i tres dels ferits són mossos.\nEl Zoo de Barcelona es manté tancat al públic fins que les condicions de seguretat permetin l’entrada de visitants, segons informa el recinte.\n— 15-M — crisi econòmica — Parc de la Ciutadella — Parlament de Catalunya — protestes — retallades\nUn miler de persones passa la nit a l’exterior del Parc de la Ciutadella


Aprendre o perfeccionar la tècnica dels Balls de Saló és, sens dubte, una activitat d’esbarjo i relació social. És l’activitat perfecte per mantenir-se en forma amb la parella i passar una bona estona amb altra gent al ritme de la música.\nA l’Ateneu podreu aprendre els Balls de Saló més tradicionals com el vals, el pasdoble, el fox trot, el rock’&’roll, el cha-cha-cha, el bolero, etc. Altres ritmes més moguts: merengue, salsa, bachata, samba… fins i tot podeu atrevir-vos amb la roda cubana -divertidíssima, per ballar en grup- i el sensual tango argentí.\nBalls de Saló Bàsic DIVENDRES de 20.30h a 22h\nBàsic/Mig DIMARTS de 20.30h a 22h\nDIJOUS 20.30h a 22.00h\nMig DIVENDRES de 22h a 23.30h\nAvançat DIVENDRES de 22h a 23.30h\nSalsa Bàsic/Mig DIVENDRES de 20.30h a 22.00h\nLady Style DIMARTS de 19.30h a 20.30h\nLindy Hop DILLUNS de 19.30h a 21.00h\n* Activitat per a adults. Ball en parella.\n* Lady Style: activitat només per dones.\n* 12 sessions per trimestre.